b'\n_START_ARTICLE_\nZaposlovanje upokojencev\n_START_PARAGRAPH_\nV Sloveniji Zakon o pokojninskem in invalidskem zavarovanju ne ureja obvezne upokojitve. Vendar pa omenjeni zakon omogo\xc4\x8da ponovno  zaposlitev, v primeru \xc4\x8de se je posameznika \xc5\xbee upokojil. Prejemnik pokojnine ima s tem mo\xc5\xbenost, da se ponovno zaposli in pridobi status zavarovanca. V tem \xc4\x8dasu mu pokojnina miruje, jo izgubi ali pa se mu izpla\xc4\x8da sorazmerni del pokojnine. Opravljati za\xc4\x8dne dejavnost, poslovodno funkcijo v dru\xc5\xbebi, v kateri je tudi delni\xc4\x8dar/dru\xc5\xbebenik ali za\xc4\x8dne opravljati kmetijsko dejavnost  _NEWLINE_Po upokojitvi se pogosto veliko starej\xc5\xa1ih za\xc4\x8dne ukvarjati z nekim delom ali aktivnostjo.  Najpogosteje i\xc5\xa1\xc4\x8dejo delo upokojenci, ki imajo nizko pokojnino   in/ali pa tisti z visoko izobrazbo in visoko pla\xc4\x8do.  V Evropi predvidevajo, da se bo \xc5\xa1tevilo upokojencev glede na \xc5\xa1tevilo zaposlenih, v naslednjih letih podvojilo. Na\xc5\xa1 \xc5\xbeivljenjski standard bo tako odvisen od tega, kdaj se bodo ljudje upokojili oz. kako dolgo bodo ostali na delovnem mestu, saj bodo s tem vlagali v pokojninsko blagajno obenem pa bodo dobivali redni prihodek (ki je vi\xc5\xa1ji od pokojnine).\n_START_SECTION_\nVzroki\n_START_PARAGRAPH_\nPopulacija starej\xc5\xa1ih na svetu nara\xc5\xa1\xc4\x8da vedno hitreje, obenem pa stopnja rodnosti ne nara\xc5\xa1\xc4\x8da tako hitro, trenutno to pomeni, da imajo nekateri upokojenci majhne pokojnine. Zaradi podalj\xc5\xa1evanja \xc5\xbeivljenjske dobe, si nekateri upokojenci najdejo novo zaposlitev, saj prihaja namre\xc4\x8d do tega, da poraba dru\xc5\xbebe presega kapaciteto lastne produktivnosti in zmo\xc5\xbenosti, da le-te zadovolji. _NEWLINE_Nekoliko pogostej\xc5\xa1e so delne upokojitve, ko zaposleni ostajajo npr. znotraj neke organizacije, tudi ko izpolnjujejo pogoje, da se upokojijo in imajo zmanj\xc5\xa1ani delovni \xc4\x8das. Torej se upokojijo postopoma. _NEWLINE_Nekateri avtorji navajajo, je delna upokojitev in ponovno zaposlovanje nujno potrebno, saj prihaja do zmanj\xc5\xa1anja delovne sile. Hkrati pa tudi pripomore k bolj\xc5\xa1emu delovanje organizacije, saj imajo starej\xc5\xa1i razmeroma manj dru\xc5\xbeinskih obveznosti in ve\xc4\x8d izku\xc5\xa1enj z opravljanjem obveznosti na delovnem mestu. _NEWLINE_Posledi\xc4\x8dno \xc5\xbeelijo, da bi starej\xc5\xa1e spodbujali k delni upokojitvi in ponovni zaposlitvi. Slednje lahko storijo dr\xc5\xbeavne agencije, organizacije ipd. dru\xc5\xbebe, in sicer tako da ustvarijo podporne storitve za starej\xc5\xa1e, mo\xc5\xbenost prepoznavanja lastnih sposobnosti, kompetenc. Obenem pa jim tudi ponudili mo\xc5\xbenost treninga in razvoja strategij ter kako naj najdejo primerno delovno okolje. Zlasti tako, da bo ustrezalo njihovim trenutnim potrebam in zmo\xc5\xbenostim. _NEWLINE_Nekateri trdijo, da naj bi ponovno zaposlovanje pomenilo, da se prilagajamo spreminjajo\xc4\x8di se kulturi. \xc4\x8ce \xc5\xbeivimo dlje, to pomeni, da bodo posamezniki iskali zadovoljstvo pri delu tudi ko se uradno upokojijo. Za nekatere je delo izpolnjujo\xc4\x8da izku\xc5\xa1nja, ki jim osmi\xc5\xa1ljuje delovanje in vsakdan. Tako si ne predstavljajo, da bi se to kon\xc4\x8dalo s 65. ali 70. letom. Zato se nekateri v \xc4\x8dasu upokojitve odlo\xc4\x8dijo za podro\xc4\x8dja, ki jih zanimajo morda \xc5\xbee dolgo \xc4\x8dasa (in jih zaradi razli\xc4\x8dnih okoli\xc5\xa1\xc4\x8din niso mogli opraviti) ali pa preprosto tako poi\xc5\xa1\xc4\x8dejo na\xc4\x8din, kako bi ostali vklju\xc4\x8deni v dru\xc5\xbebo.\n_START_SECTION_\nDejavniki\n_START_PARAGRAPH_\nPsiholo\xc5\xa1ki dejavniki, ki vplivajo na odlo\xc4\x8ditev ponovne zaposlitve so zadovoljstvo z delom, predanost organizaciji, strast do dela in odnos s sodelavci pomembno vplivajo na odlo\xc4\x8ditev upokojencev, ko premi\xc5\xa1ljujejo o delu po upokojitvi.   _NEWLINE_Med najpomembnej\xc5\xa1e faktorji, ki vzbudijo zanimanje za ponovno zaposlitev so individualne okoli\xc5\xa1\xc4\x8dine (premo\xc5\xbeenje, dru\xc5\xbeina in osebne prioritete), organizacijska kultura (odnos organizacije do starej\xc5\xa1ih zaposlenih) in socioekonomski dejavniki (situacija na trgu dela in ekonomije).\n_START_SECTION_\nFaze\n_START_PARAGRAPH_\nZ oblikovanjem novega vala upokojencev, kako razumejo upokojitev (skoraj) upokojeni zaposleni, so v raziskavi videli, da so se v sodobnem svetu oblikovale \xc5\xa1tiri razli\xc4\x8dne faze, glede na podatke udele\xc5\xbeencev v ameri\xc5\xa1ki raziskavi: _NEWLINE_-PRED UPOKOJITEV: Pet let pred upokojitvijo, okoli 37\xc2\xa0% zaposlenih (ki so pred upokojitvijo in \xc5\xbee vedo, da bodo delali tudi v \xc4\x8dasu upokojitve) opravijo potrebne korake proti oblikovanju, iskanju \xc2\xbbkariere\xc2\xab\xc2\xa0 v \xc4\x8dasu upokojitve. Dele\xc5\xbe naraste na 54\xc2\xa0%, ko so zaposleni dve leti pred upokojitvijo._NEWLINE_-PREMOR Z DELOM: Ve\xc4\x8dina novih upokojencev ne i\xc5\xa1\xc4\x8de takoj delo, ko kon\xc4\x8dajo s svojim delom. \xc5\xbdelijo odmor in odah, da se spo\xc4\x8dijejo. V ZDA je 52\xc2\xa0% zaposlenih upokojencev navedlo, da niso takoj na\xc5\xa1li novega dela, temve\xc4\x8d so si vzeli \xc2\xbbodmor\xc2\xab. Slednji trajajo v povpre\xc4\x8dju 2,5 leti._NEWLINE_-PONOVNA VKLJU\xc4\x8cITEV:  Zaposleni upokojenci v povpre\xc4\x8dju ostanejo v nekak\xc5\xa1ni obliki dela okoli devet let. Od njih zahteva, da najdejo novo ravnote\xc5\xbeje dela in zasebnega \xc5\xbeivljenja. _NEWLINE_-DOKON\xc4\x8cNA UPOKOJITEV: Glavni navedeni vzroki, da se dokon\xc4\x8dno upokojijo, so (pri\xc4\x8dakovani) zdravstveni problemi  ( pri 77% udele\xc5\xbeencev) in zmanj\xc5\xa1anje u\xc5\xbeivanje in zadovoljstva pri delu (pri 61\xc2\xa0% udele\xc5\xbeencev). V tem \xc4\x8dasu naj bi imeli prilo\xc5\xbenost, da se spo\xc4\x8dijejo, osredoto\xc4\x8dijo na druge prioritete, morda potujejo, dru\xc5\xbeijo ipd.\n_START_SECTION_\nNa\xc4\x8din uveljavljanja pravice\n_START_PARAGRAPH_\nPrihaja do dveh razli\xc4\x8dnih primerov v Sloveniji. Pri prvem se v primeru zaposlitve, delodajalec anga\xc5\xbeira in v imenu upokojenca vlo\xc5\xbei prijavo v obvezno pokojninsko in invalidsko zavarovanje. Z dnevom ponovne vklju\xc4\x8ditve v zavarovanje, pri\xc4\x8dne pokojnina ali mirovati ali pa pri\xc4\x8dne sedaj zaposleni upokojenec prijemati le del pokojnine. Zadnje se zgodi v primeru, da se zaposli le za kraj\xc5\xa1i delovni \xc4\x8das, torej za najmanj 4ure na dan oziroma 20 ur tedensko.  _NEWLINE_V drugem primeru pa je upokojena oseba sama dol\xc5\xbena urejati prijavo v zavarovanje, in sicer v kolikor za\xc4\x8dne upokojenec ponovno opravljati dejavnost, na podlagi katere se je dol\xc5\xbean vklju\xc4\x8diti v zavarovanje. To uredi pri Zavodu za zdravstveno zavarovanje Slovenije. Tudi v tem primeru so posledice ponovne vklju\xc4\x8ditve izguba, mirovanje oziroma izpla\xc4\x8devanje sorazmernega dela pokojnine.\n_START_SECTION_\nSlovenija\n_START_PARAGRAPH_\nDvojni status_NEWLINE_Zakon o pokojninskem in invalidskem zavarovanju ne omogo\xc4\x8da hkratnega statusa zavarovanca in upokojenca. Zato se morajo u\xc5\xbeivalci starostne, pred\xc4\x8dasne, vdovske in dru\xc5\xbeinske pokojnine, ki se ponovno zaposlijo, ponovno vklju\xc4\x8diti v obvezno pokojninsko in invalidsko zavarovanje. Pravica do pokojnine pa jim v \xc4\x8dasu ponovne vklju\xc4\x8ditve v zavarovanje miruje. Vendar pa Zakon dolo\xc4\x8da tudi izjemo, in sicer se je dol\xc5\xbean upokojenec ponovno vklju\xc4\x8diti v obvezno pokojninsko in invalidsko zavarovanje prejemnik pokojnine, ki ponovno za\xc4\x8dne opravljati kmetijsko dejavnost in njegov dohodek presega dohodkovni pogoj za vklju\xc4\x8ditev, a le \xc4\x8de ni starej\xc5\xa1i od 63 let. _NEWLINE_V zavarovanje se vklju\xc4\x8dijo tudi v primeru, da pri\xc4\x8dnejo delati v obsegu polnega delovnega \xc4\x8dasa, vendar najmanj s polovico polnega zavarovalnega \xc4\x8dasa oziroma najmanj 2 uri dnevno ali 10 ur tedensko. V tem primeru je obvezna vklju\xc4\x8ditev za sorazmerni del, za preostanek pa u\xc5\xbeivalec pokojnine \xc5\xa1e vedno prejema sorazmerni del pokojnine._NEWLINE_Predpisana je izguba pravice do pokojnine z dnem vzpostavitve statusa zavarovanca, v primerih ko za\xc4\x8dne ponovno delati ali opravljati dejavnost, na podlagi katere se mora vklju\xc4\x8diti v zavarovanje, prejemnik invalidske pokojnine. _NEWLINE_V Sloveniji se le redki upokojenci odlo\xc4\x8dijo za ponovno zaposlitev. Vendar pa naj bi ta \xc5\xa1tevilka po\xc4\x8dasi nara\xc5\xa1\xc4\x8dala. Podatki finan\xc4\x8dne uprave (FURS)  ka\xc5\xbeejo, da je 2013 vsak \xc5\xa1esti ob pokojnini prejemal \xc5\xa1e druge dohodke.\n_START_SECTION_\nIndija\n_START_PARAGRAPH_\nPo najve\xc4\x8djem \xc5\xa1tevilu starej\xc5\xa1ih ljudi je Indija takoj za Kitajsko. Trenutne raziskave (2017) ka\xc5\xbeejo, da je letna rast starej\xc5\xa1ih za 3% vi\xc5\xa1ja od rasti celote populacije, ki je 1,9%. _NEWLINE_Med indijskimi akademiki (s severnega predela Indije) so izvedli raziskavo, v kateri je ve\xc4\x8dina upokojenih akademikov odgovorila, da bi se ponovno zaposlili za polovi\xc4\x8dni ali polni delovni \xc4\x8das. Pri vseh se je pokazalo, da so svoje delo opravljali z veseljem, kar je vplivalo na zadovoljstvo na delovnem mestu in na splo\xc5\xa1no v \xc5\xbeivljenju.\n_START_SECTION_\nKanada\n_START_PARAGRAPH_\nNajve\xc4\x8d ljudi se odlo\xc4\x8di za ponovno zaposlitev v prvem letu upokojitve. Opazili so tudi porast zaposlenih upokojencev, saj jih je bilo leta 1999 7,9\xc2\xa0%. Dele\xc5\xbe le teh je do leta 2004 narastel \xc5\xbee do 9,7\xc2\xa0%. Raziskovalci navajajo, da so v svoji raziskavi opazili, da so na odlo\xc4\x8ditev o ponovni zaposlitvi vplivali predvsem dejavniki, kot sta univerzitetna izobrazba in pla\xc4\x8da . Pri teh udele\xc5\xbeenci je bila ponovna zaposlitev njihova \xc5\xbeelja in ne potreba, nuja, zaradi majhne pokojnine ali drugih razlogov. V raziskavi navajajo, da upokojenci v povpre\xc4\x8dju ostajajo v delovnem razmerju \xc5\xa1e okoli 2-3 leta.\n_START_SECTION_\nZDA\n_START_PARAGRAPH_\nV ZDA je72\xc2\xa0% zaposlenih, ki so pred upokojitvijo (stari nad 50 let)  trdili, da nameravajo delati tudi po upokojitvi, vendar delo, ki je bolj izpolnjujo\xc4\x8de in fleksibilno. Medtem ko je 47\xc2\xa0% trenutnih upokojencev, \xc5\xbee delalo ali pa nameravajo najti neko zaposlitev, \xc4\x8deprav so se \xc5\xbee upokojili.'